gully boy film review in hindi - Gully Boy Movie Review: बहुत 'हार्ड' है रणवीर सिंह-आलिया भट्ट की कहानी, Entertainment Hindi News - Hindustan
Gully Boy Movie Review: बहुत 'हार्ड' है रणवीर सिंह-आलिया भट्ट की कहानी
Last updated: Thu, 14 Feb 2019 12:03 PM IST
कलाकार रणवीर सिंह, आलिया भट्ट, कल्कि कोचलिन,विजय राज
मूवी टाइप- Drama,Biography,Musical
जोया अख्तर की फिल्म &apos;गली बॉय&apos; रिलीज हो गई है। यह फिल्म रिलीज होने से पहले ही सुर्खियों में छाई हुई है। फिल्म के गाने पहले ही फैन्स की जुबान पर चढ़ चुके हैं। इस फिल्म में पहली बार बॉलीवुड एक्टर रणवीर को एक रैपर के रूप में देखा गया। वहीं एक बार आलिया भट्ट ने फिर साबित कर दिया है कि एक्टिंग में उनका कोई मुकाबला नहीं कर सकता है। इस फिल्म में अगर एक ही लाइन में समझना है तो बता दें कि यह &apos;हार्ड&apos; है। बता दें कि ज़ोया अख्तर की इस फिल्म को फैंस का काफी प्यार मिल रहा है। जोया इससे पहले &apos;जिंदगी ना मिलेगी दोबारा&apos; और &apos;दिल धड़कने दो&apos; जैसी बड़ी फिल्मों का निर्देशन कर चुकी हैं। इसलिए उनकी इस फिल्म से भी दर्शकों को काफी उम्मीदें हैं। जोया अख्तर ने इस फिल्म के माध्यम से उन लोगों को प्रेरित करना चाहा है जो अपने सपनो को पूरा करने के लिए रोज कड़ी मेहनत करते हैं। भले ही आपने इससे पहले कई फिल्मों में गली बॉय की मुख्य कहानी देख चुकें हैं। लेकिन यह फिल्म आपको इंप्रेस कर जाएगी।
&apos;गली बॉय&apos; की कहानी बड़े ही सिंपल तरीके से लिखा गया है। फिल्म की कहानी मुंबई की गलियों में अपने टैलेंट को ढूंढते हुए दो रैपर्स डिवाइन (Divine) और नेजी (Naezy) की कहानी के इर्द-गिर्द घुमती हैं। फिल्म की साधारण सी कहानी को ज़ोया अख्तर ने जिस तरह असाधारण बना दिया है, वो काबिले तारीफ है। फिल्म में मुराद (रणवीर सिंह) की संघर्ष भरी कहानी को देखकर आपका दिल में एक बार जरूर भर जाएगा। लेकिन आप जब कहानी के अंदर जाएंगे तो आपका दिल प्रेरणाओं की लहर में गोता लगता हुआ नजर आएगा। मुराद एक बहुत ही गरीब परिवार से आता है। उसके पिता (विजय राज) एक ड्राइवर है। मुराद को रैपिंग का काफी शौक है लेकिन उसके घरवाले उसके इस जुनून के विरुद्ध है। सफीना (आलिया भट्ट) उसकी गर्लफ्रेंड है और उसे हर कदम पर सपोर्ट करती है। एम.सी शेरा (सिद्धांत चतुर्वेदी) मुराद की जिंदगी में एक फरिश्ते की तरह आता है और उसे उसके सपने पूरे करने की रहा दिखता है। अपने ख्वाब पूरे करने की कोशिश में जुटा मुराद अब &apos;गली बॉय&apos; के नाम से जाना जाता है। फिर कहानी में स्काई (कल्कि कोचलिन) की एंट्री होती है। स्काई फॉरेन के एक कॉलेज से म्यूजिक की पढ़ाई कर रही होती है। वह गली बॉय और शेरा के साथ रैप वीडियोज बनाती है। इसके आगे गली बॉय को किस तरह सफलता मिलती है, ये जानने के लिए आपका इसका फिल्म को देखना आवश्यक है।
आलिया भट्ट ने भी रणवीर का साथ बखूबी निभाया है। उनकी डायलॉग डिलीवरी ऑडियंस को काफी अच्छी लगेगी. साथ ही इस फिल्म में उनके एक्सप्रेशन्स भी काफी दमदार है, कल्कि कोचलिन ने भी अपने किरदार के साथ पूरा न्याय किया है। सिद्धांत चतुर्वेदी इस फिल्म के सरप्राइज पैकेज है। फिल्म &apos;गली बॉय&apos; से सिद्धांत ने अपने करियर की शानदार शुरुआत की है।
Web Title:gully boy film review in hindi
Gully Boy Hindi Review
Gullly Boy Review In Hindi
Gully Boy Quick Review
Ranveer Singh Impressive Acting